**A picture containing calendar

Description automatically generated**

**WIKI YA BARAKOA AFRIKA**

**Novemba 23 hadi 30**

**NYENZO ZA WASHIRIKA WETU**

**Yaliyomo**

* [Muhtasari](#bookmark=id.30j0zll)…………………………………………………………………………………………….1
* [Madhumuni](#bookmark=id.1fob9te) ya Wiki ya Barakoa Afrika..………………………………...……………………….1
* [Jinsi ya Kuunga Mkono Juhudi za Wiki ya Barakoa Afrika Kwenye Mitandao ya Kijamii](#bookmark=id.3znysh7)……1
* [Nyenzo za Picha na Video](#bookmark=id.2et92p0)………………………………………………………………………….2
* [Nakala ya Sampuli ya Machapisho ya Mitandao ya Kijamii](#bookmark=id.tyjcwt)……………………………………2
* [Nakala ya Sampuli ya Jarida](#bookmark=id.3dy6vkm)……………………………………………………………………..4
* [Kiolezo cha Habari kwa Vyombo vya Habari](#bookmark=id.4d34og8)………………………..…………………………4-5

**Muhtasari**

Mashirika ya Africa CDC, Muungano wa Vijana wa Afrika Dhidi ya Coronavirus, Ofisi ya Umoja wa Afrika ya Ubalozi wa Vijana, Resolve to Save Lives na [Pandemic Action Network](http://www.pandemicactionnetwork.org/) yanafanya juhudi za kuzidisha na kuendeleza tabia ya kuvaa barakoa kupitia #AfricaMaskWeek. Kampeni hii itahamasisha watu kuhusu kuvaa barakoa pamoja na masharti mengi ya afya ya jamii ili kupunguza maambukizi na msambao wa COVID-19 na kuunga mkono operesheni ya Afrika Dhidi ya COVID-19 iliyoanzishwa na shirika la Umoja wa Afrika. Kampeni ya Kuokoa Maisha, Uchumi na Namna za Kuchuma Riziki iliyotangazwa mnamo Agosti 21, 2020. Kampeni ya #AfricaMaskWeek itakayoendelea kutoka Novemba 23 hadi 30 mwaka wa 2020 itawahamasisha watu kuhusu umuhimu wa kuendelea kuvaa barakoa na kuchangia uungwaji mkono wa sera za kitaifa.

**Madhumuni ya Wiki ya Barakoa Afrika ni:**

* Kutoa fursa wezeshi kwa washirika na watu mbalimbali ili waeneze habari kuhusu barakoa na kudhihirisha umoja wa bara hili katika vita dhidi ya COVID-19
* Kutilia mkazo mchakato wa kuwahusisha watengeneza sera, viongozi na washawishi ili kuimarisha sera zinazounga mkono uvaaji wa barakoa na kuwahimiza watu zaidi kuzivaa na kufanya uvaaji wa barakoa kuwa tabia endelevu.

**Unawezaje Kuunga Mkono Juhudi za Wiki ya Barakoa Afrika Kwenye Mitandao ya Kijamii?**

* Tumia sampuli zetu za machapisho ya mitandao ya kijamii kwa kuzirekebisha inavyokufaa na kuchapisha habari mtandaoni.
* Tumia hashtegi ya #AfricaMaskWeek ili kusaidia kuangazia shughuli zako za wiki nzima
* Fuata kurasa za Mtandao wetu, ushiriki au uyapende machapisho yetu.
* Buni machapisho yako mwenyewe ukishirikiana na watu wa shirika lako wanaovaa barakoa wakati wa #AfricaMaskWeek na pia katika siku zijazo
* Kama utaweza, shirikisha Pandemic Action Network katika machipisho yako uliyobuni (viungo vimeorodheshwa hapa chini) na tutaeneza machapisho hayo zaidi pamoja na washirika wetu kupitia mitandao yetu ya kijamii

Unapochapisha habari kuhusu Wiki ya Barakoa Afrika kwenye mitandao yako, **tafadhali jumuisha kauli muhimu zifuatazo:**

* Wiki ya Barakoa Afrika ni kampeni ya kuongeza na kuendeleza uvaaji wa barakoa ili kusaidia kupunguza msambao wa COVID-19.
* Hadi tutakapopata chanjo au dawa za kukomesha COVID-19, kuvaa barakoa ni mojawapo ya mbinu bora zaidi tunazoweza kutumia, hasa tunapozivaa huku tukidumisha umbali kati ya watu na kunawa mikono.
* Onyesha kwamba unawajali wapendwa wako. Tunapovaa barakoa, tunawalinda marafiki zetu, familia zetu na pia jamii zetu.
* Jiunge na kampeni ya Wiki ya Barakoa Afrika na uchapisha picha au video yako huku umevaa barakoa na uwaombe marafiki zako kufanya hivyo hivyo!

**Fuata kurasa zetu za mitandao ya kijamii** na ushirikishe shirika la Pandemic Action Network katika machapisho yako:

* Twitter: [@PandemicAction](https://twitter.com/PandemicAction)
* Instagram: [@PandemicActionNetwork](https://www.instagram.com/pandemicactionnetwork/)
* Facebook: [@PandemicActionNetwork](https://www.facebook.com/PandemicActionNetwork/)
* LinkedIn: [@PandemicActionNetwork](https://www.linkedin.com/company/43322607/admin/)

**Nyenzo za Picha na Video**

Ili kukusaidia katika juhudi zako za kueneza habari hizi, unaweza kupata nembo za Wiki ya Barakoa Afrika pamoja na nyenzo zingine zinazotumika [**hapa**](https://drive.google.com/drive/folders/1nlBvxNkpuxVWrGi672nhhwYe36_v2LRy?usp=sharing).

* Tumeweka nembo za lugha za Kiarabu, Kiingereza, Kifaransa, Kireno na Kiswahili. Ni picha na video chache tu zinazopatikana katika lugha nyingi.
* Ili kupata vielelezo vya picha, pia tumejumuisha faili za Adobe Illustrator. Jisikie huru kuzifanyia marekebisho na kuongeza nembo yako.
* Ili kupata vielelezo vya video, tumejumuisha faili za MP4. Ongezo picha ya nembo yako (ya aina ya PNG yenye usuli angavu) kwenye faili za MP4 za vielelezo hivi vya video. Ihamishie mtandaoni kama picha ya kawaida.

**Nakala ya Sampuli ya Machapisho ya Mitandao ya Kijamii**

Jisikie huru kufanyia marekebisho sampuli zifuatazo za machapisho ili zilingane na mtindo na namna ya mawasiliano ya shirika lako kisha mzitumie pamoja na nyenzo tulizotoa au mbuni zenu wenyewe.

|  |  |
| --- | --- |
| **Muda Unaopendekezwa** | **Nakala ya Sampuli ya Machapisho ya Mitandao ya Kijamii** |
| Novemba 23 | Tunajivunia kushiriki katika #AfricaMaskWeek pamoja na @AfricaCDC, @auyouthenvoy\_, @ResolveTSL na @PandemicAction. Ni jukumu la kila mmoja wetu kuwajibika ili kusaidia kuangamiza #COVID19 wiki hii na pia katika wiki zote zijazo. #WearAMask |
| Novemba 23 | Katika kipindi hiki cha #AfricaMaskWeek, tuonyeshe jinsi unavyoilinda jamii yako dhidi ya #COVID19!  Haya ndiyo tunayofanya katika [jina la shirika lako] – [kiungo kinachoelekeza kwa habari kuhusu Wiki ya Barakoa Afrika] |
| Novemba 23 hadi 30 | Tungependa kuona mtindo wako wa barakoa katika #AfricaMaskWeek. Onyesha ulimwengu mtindo wako wa barakoa kisha uwashirikishe wengine ili nao wachangie na kufanikisha juhudi hii! |
| Novemba 23 hadi 30 | Unafahamu kwamba sasa hivi ni #AfricaMaskWeek? #WearAMask kisha uchapishe picha yako ili kusimulia sababu yako ya kuvaa barakoa. Kuwa mbunifu katika machapisho yako na uwashirikishe wengine ili nao wafanye hivyo hivyo! |
| Novemba 23 hadi 30 | Tafiti zinaendelea kuthibitisha kwamba kuendelea kuvaa barakoa, pamoja na kunawa mikono na kuweka umbali kati ya watu, kunasaidia kupunguza msambao wa #COVID19 katika jamii kila pahali. Jiunge na kampeno hii ili kusaidia kupambana na janga hili - #WearAMask #AfricaMaskWeek hadi katika siku zijazo. |
| Novemba 23 hadi 30 | Ugonjwa wa #COVID-19 bado unasambaa. Endelea kujilinda wewe pamoja na wengine. #WearAMask #AfricaMaskWeek |
| Novemba 23 hadi 30 | Watu wengi sana wameacha kuvaa barakoa, hata ingawa janga hili halijaisha.  Endelea kuvaa barakoa ili kuilinda jamii yako na kukomesha kuenea kwa #COVID19. #AfricaMaskWeek |
| Novemba 23 hadi 30 | Kuvaa barakoa, kunawa mikono na kudumisha umbali kati yako na wengine ni baadhi ya namna tatu bora zaidi za kupambana na #COVID19 – zikitumika kwa pamoja, mbinu hizi tatu zinaweza kutusaidia kuangamiza janga hili. Jifunze zaidi kuhusu jinsi unavyoweza kuchangia katika #AfricaMaskWeek. @PandemicAction |
| Novemba 28 hadi 30 | Onyesha kwamba unawajali wapendwa wako. Tunapoiga mtindo wa #WearAMask, tunalinda marafiki zetu, familia zetu na jamii zetu pia.  #AfricaMaskWeek |
| Novemba 28 hadi 30 | Eyes Emoji katika Apple iOS 10.0 Tunawaona! Wengi wenu wanazidi kutuonyesha barakoa zenu. Tunakushukuru kwa kuwajibika ili kupunguza kasi ya msambao wa COVID-19 wakati huu wa #AfricaMaskWeek na pia katika siku zijazo! @PandemicAction |

**Nakala ya Sampuli ya Jarida**

Unaweza kubadilisha nakala iliyo hapa chini inavyokufaa ili kueneza ufahamu kuhusu Wiki ya Barakoa Afrika katika jarida lako au mbinu zingine za kueneza habari.

|  |  |
| --- | --- |
| **Muda Unaopendekezwa** | **Nakala ya Sampuli ya Jarida** |
| Wiki ya  Novemba 23 (au awali) | Tunajivunia kushirikiana na mashirika ya Africa CDC, Muungano wa Vijana wa Afrika Dhidi ya Coronavirus, Ofisi ya Umoja wa Afrika ya Ubalozi wa Vijana, Resolve to Save Lives na Pandemic Action Network katika kuzindua Wiki ya Barakoa Afrika. Kampeni hii inayoendeshwa na jamii itaanza Jumatatu, Novemba 23 na kukamilika Jumatatu, Novemba 30. Wiki ya Barakoa Afrika ni kampeni ya kuongeza na kuendeleza uvaaji wa barakoa ili kusaidia kupunguza msambao wa COVID-19. Sayansi imedhihirisha bayana kwamba uvaaji wa barakoa katika jamii ni muhimu sana katika kukomesha msambao wa COVID-19. Hadi tutakapopata chanjo au dawa za kupambana na COVID-19, kuvaa barakoa ni mojawapo ya kinga bora zaidi tunazoweza kutumia, hasa tunapozitumia pamoja na kuweka umbali kati ya watu na kunawa mikono. Tusaidie kueneza jumbe kuhusu kuvaa barakoa kwa kushiriki katika gumzo la #AfricaMaskWeek kwenye mitandao ya kijamii. Chapisha picha inayoonyesha jinsi unavyovaa barakoa na uwashirikishe marafiki zako ili kueneza ujumbe huu zaidi! |

**Kiolezo cha Habari kwa Vyombo vya Habari**

Unaweza kubadilisha nakala iliyo hapa chini ukijumuisha maelezo mahususi kuhusu jinsi shirika lako lilivyoshiriki katiki Wiki ya Barakoa Afrika na kusambaza habari hiyo kwa vyombo vya habari.

|  |  |
| --- | --- |
| **Muda Unaopendekezwa** | **Kiolezo cha Habari kwa Vyombo vya Habari** |
| Imewekewa vikwazo hadi mnamo Novemba 23, 2020 | IMEWEKEWA VIKWAZO  Hadi mnamo Novemba 23, 2020 saa tatu asubuhi saa za Afrika Mashariki  MAELEZO YA MAWASILIANO: [WEKA]      **[SHIRIKA] Inashiriki Katika Wiki ya Barakoa Afrika ili Kuhamasisha Bara Zima Kuvaa Barakoa**  *Wiki ya Barakoa Afrika ni kampeni ya kuongeza na kuendeleza uvaaji wa barakoa ili kusaidia kupunguza msambao wa COVID-19.*  Mnamo Novemba, 23, 2020, [ENEO]—[SHIRIKA] imeungana na mashirika ya Africa CDC, Muungano wa Vijana wa Afrika Dhidi ya Coronavirus, Ofisi ya Umoja wa Afrika ya Ubalozi wa Vijana, Resolve to Save Lives na Pandemic Action Network ili kufanikisha Wiki ya Barakoa Afrika, ya Novemba 23 hadi 30, mwaka wa 2020. Kuhakikisha watu wanavaa barakoa katika jamii ni muhimu sana katika kukomesha msambao wa COVID-19. Hadi tutakapopata chanjo au dawa za kupambana na COVID-19, kuvaa barakoa ni mojawapo ya kinga bora zaidi tunazoweza kutumia, hasa tunapozitumia pamoja na kuweka umbali kati ya watu na kunawa mikono.  Kampeni hii inawahimiza watu na mashirika yaliyo kote barani Afrika yatilie mkazo umuhimu wa kuvaa barakoa ili kukomesha msambao wa COVID-19 wakati wa Wiki ya Barakoa Afrika na wiki zingine zote. Watu wataombwa kuonyesha jinsi wanavyounga mkono kampeni hii kwa kuchapisha picha kwenye mitandao ya kijamii, zikiwa na hashtegi ya #AfricaMaskWeek. [SHIRIKA] inashiriki katika Wiki ya Barakoa Afrika kwa [WEKA SHUGHULI ZA WIKI YA BARAKOA AFRIKA].  [WEKA KAULI KUTOKA KWA UONGOZI WA SHIRIKA]  Kwa jumla, utumiaji wa barakoa barani Afrika unapungua, lakini janga la COVID-19 bado halijaangamizwa. Viongozi na umma sharti uendelee kufanya mambo yanayofanikisha kukomesha msambao wa ugonjwa huu. “COVID-19 ni ugonjwa wa mfumo wa kupumua unaosababishwa na kusambazwa kwa matone. Huku janga hili linapoendelea kuzua hatari barani Afrika, sharti tuzidi kufuata masharti ya afya ya umma na ya jamii ili tujilinde sisi wenyewe na uchumi wetu. Sharti tuzidishe uvaaji wa barakoa katika umma huku tunapoboresha huduma za kupima na kutibu,” alisema Dkt. John Nkengasong, Mkurugenzi wa Africa CDC.  Barakoa zinazovaliwa usoni huzuia kuenezwa kwa matone yanayotokana na kupiga chafya, kukohoa, kuzungumza, kuimba au kupaza sauti kwa nguvu zinapovaliwa juu ya kinywa na pua. Barakoa huwa kama vizuizi vinavyozuia matone kuruka hewani. Kwa kuwa watu huenda wakawa na ugonjwa wa COVID-19 lakini wasiwe wanafahamu hilo au wawe na dalili tu, kuvaa barakoa kila wakati kunaweza kupunguza msambao wa virusi hivyo. Wiki ya Barakoa Afrika ni ukumbusho kwamba sharti tuendelee kuvaa maski ili kusaidia kupunguza msambao wa COVID-19 katika jamii zetu.  [WEKA MAELEZO ZAIDI KUHUSU YALE SHIRIKA LAKO LINAFANYA]  **Kuhusu [SHIRIKA]**  [WEKA MATINI YANAYORUDIWARUDIWA]  ### |